# 100 Grans Romanesos

L'any 2006, la Televiziunea Română (Televisió Estatal Romanesa – "TVR") va organitzar un programa perquè el públic romanès votés els que ells consideraven havien estat els "100 Grans Romanesos" de tots els temps, essent aquest programa una versió del programa britànic "100 Greatest Britons". Els romanesos varen tenir la possibilitat de votar per telèfon, per mòbil o per internet (la gran majoria varen optar per aquesta darrera opció). El programa que es va dir "Grans Romanesos", ("Mari Români"), va incloure capítols dedicats a cadascun dels 10 personatges finalistes. Finalment, en el darrer programa es va fer un debat entre diferents experts i intel·lectuals que opinaren sobre cadascun dels personatges que havien arribat a la final. El 21 d'octubre de 2006, TVR va anunciar que "El més gran romanès de tots els temps", segons les votacions, era Ştefan cel Mare.
S'ha de destacar que no va estar prohibit votar a personatges que representaven a ideologies com el feixisme o el comunisme.

## Llista dels 100 millors romanesos de tots els temps

* Ştefan cel Mare (1433 – 1504) – Voivoda (Príncep) de Moldavia entre els anys 1457-1504. Va convertir en la seva època a Moldàvia en un estat poderós, mantenint la seva independència respecte a les grans potències del moment. També es va destacar per ser una gran defensor de la cristiandat ortodoxa, fet pel qual fou santificat per l'Església Ortodoxa Romanesa
* Carol I (1839 – 1814) – Fou el primer príncep i rei romanès de la dinastia Hohenzollern–Sigmaringen (1866-1914), aconseguint la independència de Romania
* Mihai Eminescu (1850 – 1889) – Poeta romanès, representant del romanticisme tardà, considerat el més influent poeta romanès
* Mihai Viteazul (1558 – 1601) – Voivoda (Príncep) de Valàquia, Moldàvia i Transsilvània. Fou el primer voivoda que va aconseguir unificar els Principats Romanesos
* Richard Wurmbrand (1909 – 2001) – Ministre i Pastor cristià evangèlic, autor i educador que va passar catorze anys a una presó comunista
* Ion Antonescu (1882 – 1946) – Militar, Primer ministre i "Conducător" (líder) de Romania al llarg de la Segona Guerra Mundial
* Mircea Eliade (1907 – 1986) – Antropòleg, Investigador i Professor de la història de les religions, orientalista i novel·lista
* Alexandru Ioan Cuza (1820 – 1873) – Militar i polític romanès. Fou el primer Voivoda (Príncep) que va unificar Valàquia i Moldàvia, l'any 1859, creant–se així l'Estat Romanès modern. Mitjançant les seves reformes, basades en el model estatal francès, va començar la modernització de Romania
* Constantin Brâncuşi (1876 – 1957) – Escultor, un dels més importants del segle xx
* Nadia Comăneci (1961 –) – Esportista, una de les més importants gimnastes del segle xx, guanyadora de cinc medalles d'or olímpiques. Fou la primera gimnasta de tots els temps en obtenir una puntuació de 10, al considerar–se la seva execució dels exercicis de gimnàstica perfectes
* Nicolae Ceauşescu (1918 – 1989) – Polític, fou el darrer president comunista de Romania
* Vlad Ţepeş (1431 – 1476) – Voivoda (Príncep) de Valàquia, es va destacar per la seva crueltat, però sobretot per ser un ferm defensor de la cristiandat ortodoxa, així com de la lluita contra la corrupció i per garantir la independència del seu principat envers els otomans i els hongaresos
* Gigi Becali (1958 –) – Polític, controvertit home de negocis, és l'actual propietari del Steaua de Bucarest
* Henri Coandă (1886 – 1972) – Inventor i pioner de l'aerodinàmica
* Gheorghe Hagi (1965 –) – Esportista, destacat futbolista i entrenador de futbol. Anomenat el "Maradona dels Carpats" és considerat el més gran futbolista romanès de tots els temps
* Ion Luca Caragiale (1852 – 1912) – Dramaturg i escriptor, és un dels més grans autors clàssics de la literatura romanesa
* Nicolae Iorga (1871 – 1940) – Historiador, escriptor i polític, és l'autor romanès més prolífic
* Constantin Brâncoveanu (1654 – 1714) – Voivoda (Príncep) de Valàquia, màrtir del cristianisme ortodox romanès, inspirador de l'estil arquitectònic «brâncovenesc»
* George Enescu (1881 – 1955) – Músic, compositor i director d'orquestra, un dels més grans músics contemporanis romanesos i europeus del segle xx
* Gregorian Bivolaru (1952 –) – Pensador i fundador d'una important organització de ioga
* Mirel Rădoi (1980 –) – Esportista, destacat futbolista del Steaua de Bucarest
* Corneliu Zelea Codreanu (1899 – 1938) – Polític i líder de l'organització nacionalista–cristiana d'orientació feixista "Guàrdia de Ferro" als anys 1930
* Nicolae Titulescu (1882 – 1941) – Polític i diplomàtic, fou president de la Societat de Nacions
* Ferdinand I (1865 – 1927) – Rei de Romania durant la Primera Guerra Mundial
* Mihai I (1921 –) – Rei de Romania durant la Segona Guerra Mundial i darrer rei romanès abans de la instauració del comunisme
* Dècebal (? – 106) – Darrer Rei de la Dàcia abans de la conquesta romana
* Traian Băsescu (1951 –) – Polític i mariner. Antic Alcalde de Bucarest, des de l'any 2004 és el President de Romania
* Gheorghe Mureşan (1971 –) – Esportista, destacat jugador de bàsquet, fou el primer romanès a jugar en l'NBA
* Ion I. C. Brătianu (1864 – 1927) – Polític liberal, fou primer ministre romanès al llarg de cinc mandats
* Răzvan Lucescu (1969 –) Esportista, destacat futbolista i en l'actualitat entrenador de futbol
* Nicolae Paulescu (1869 – 1931) – Fisiòleg, fou el descobridor de la insulina
* Iuliu Maniu (1873 – 1953) – Polític, va tenir un paper destacat en la Romania del període entre les dues guerres mundials
* Iuliu Hossu (1885 – 1970) – Religiós, Bisbe de la confessió cristiana greco–catòlica, fou víctima del règim comunista romanès
* Emil Cioran (1911 – 1995) – Escriptor, filòsof i assagista que es va destacar per escriure tant en romanès com en francès, essent un dels autors més influents del segle xx
* Avram Iancu (1824 – 1872) – Polític i líder de la Revolució de l'any 1848 a Transsilvània
* Burebista (? – 44 aC) – Rei de la Dàcia
* Reina Maria (1875 – 1938) – Reina de Romania
* Petre Ţuţea (1902 – 1991) – Pensador i destacat filòsof cristià, fou víctima del règim comunista romanès
* Corneliu Coposu (1914 – 1995) – Polític, fou víctima del règim comunista romanès
* Aurel Vlaicu (1882 – 1913) – Inventor un dels principals pioners de l'aviació moderna
* Iosif Trifa (1888 – 1938) – Religiós i Sacerdot cristià ortodox, fundador d'una organització cristiana
* Nichita Stănescu (1933 – 1983) – Escriptor, poeta i assagista
* Ion Creangă (1837 – 1889) – Escriptor, un dels autors clàssics més importants de la literatura romanesa
* Mădălina Manole (1967 –) – Actriu i cantant pop
* Corneliu Vadim Tudor (1949 –) – Historiador, escriptor, periodista i polític nacionalista; és un dels fundadors del Partit Romania Mare, (Partit de la Gran Romania)
* Traian Vuia (1872 – 1950) – Inventor, pioner de l'aviació moderna
* Lucian Blaga (1895 – 1961) – Poeta, dramaturg i filòsof
* George Emil Palade (1912 –) – Científic, biòleg cel·lular. L'any 1974 va guanyar el Premi Nobel de Medicina
* Ana Aslan (1897 – 1988) – Científica, biòloga, física i inventora. Les seves investigacions foren molt important en el domini de la gerontologia
* Adrian Mutu (1979 –) – Esportista, destacat futbolista romanès que juga actualment a Itàlia a la AC Fiorentina
* Florin Piersic (1936 –) – Actor de teatre i de films
* Mihail Kogălniceanu (1817 – 1891) – Polític, historiador, fou primer ministre dels Principats Unificats de Valàquia i Moldàvia
* Iancsi Korossy (1926 – 2013) – Artista de jazz
* Dimitrie Cantemir (1673 – 1723) – Voivoda (Príncep) de Moldàvia i important home de lletres
* Ilie Năstase (1946 –) – Esportista, un dels més destacats jugadors de tenis del segle xx
* Gheorghe Zamfir (1941 –) – Músic destacat
* Gică Petrescu (1915 – 2006) – Músic, compositor i cantant de música folk i pop
* Elisabeta Rizea (1912 – 2003) – Lluitadora i partisana anti–comunista
* Bulă (fictici) – personatge recurrent i important dins de l'humor romanès
* Amza Pellea (1931 – 1983) – Actor de teatre i de films
* Maties Corví (1443 (?) – 1490) – Rei d'Hongria, d'origen romanès
* Mircea cel Bătrân (1355 – 1418) – Voivoda (Príncep) de Valàquia, es va destacar per ser un ferm defensor de la cristiandat ortodoxa
* Titu Maiorescu (1840 – 1917) – Política i destacat crític literari
* Toma Caragiu (1925 – 1977) – Humorista i actor. És un dels més destacats actors romanesos del segle xx
* Mihai Trăistariu (1979 –) – Músic i cantant pop
* Andreea Marin (1974 –) – Presentadora d'un programa de televisió
* Emil Racoviță (1868 – 1947) – biòleg, espeleòleg i explorador de l'Antàrtida
* Victor Babeș (1854 – 1926) – biòleg i bacteriòleg, un dels fundadors de la microbiologia
* Nicolae Bălcescu (1819 – 1852) – Polític, fou un dels destacats líders de la Revolució de 1848 a Valàquia
* Horia-Roman Patapievici (1957 –) – Físic, filòsof, escriptor i assagista
* Ion Iliescu (1930 –) – Polític, fou el primer president de Romania després de la Revolució de l'any 1989
* Marin Preda (1922 – 1980) – Escriptor i destacat novel·lista, és considerat un dels més importants escriptors romanesos del segle xx
* Eugen Ionescu (1909 – 1994) – Escriptor, pensador i dramaturg, conegut per la seva aportació al teatre de l'absurd
* Dumitru Stăniloae (1903 – 1993) – Religiós, sacerdot cristià ortodox, important teòleg
* Alexandru Todea (1905 – 2002) – Religiós, Bisbe de la confessió cristiana greco–catòlica, fou víctima del règim comunista romanès
* Tudor Gheorghe (1945 –) – Músic, cantant i actor de teatre
* Ion Ţiriac (1939 –) – Esportista, un dels més destacats jugadors romanesos de tennis del segle xx, actualment és un important home de negocis
* Ilie Cleopa (1912 – 1998) – Religiós cristià ortodox
* Arsenie Boca (1910 – 1989) – Religiós, sacerdot i teòleg cristià ortodox, fou víctima del règim comunista romanès
* Bănel Nicoliță (1985 –) – Esportista i destacat futbolista del Steaua de Bucarest
* Dumitru Cornilescu (1891 – 1975) – Religions, sacerdot ortodox, posteriorment convertit al protestantisme, traductor de la Bíblia al romanès l'any 1921
* Grigore Moisil (1906 – 1973) – Científic, matemàtic i pioner de la informàtica
* Claudiu Niculescu (1976 –) – Esportista i destacat futbolista del Dinamo de Bucarest
* Florentin Petre (1976 –) – Esportista i destacat futbolista romanès
* Marius Moga (? –) – Músic, compositor i cantant de música pop
* Nicolae Steinhardt (1912 – 1989) – Religiós, pastor protestant i escriptor
* Laura Stoica (1967 – 2006) – Actriu i cantant de pop – rock
* Cătălin Hâldan (1976 – 2000) – Esportista i destacat futbolista romanès
* Anghel Saligny (1854 – 1925) – Enginyer
* Ivan Patzaichin (1949 –) – Esportista, va ser el guanyador de set medalles olímpiques de canoa
* Maria Tănase (1913 – 1963) – Actriu i cantant de música tradicional i popular. És una de les més importants i influents artistes romaneses del segle xx
* Sergiu Nicolaescu (1930 –) – Actor, director de pel·lícules i polític
* Octavian Paler (1926 – 2007) – Pensador, filòsof i assagista
* Eroul Necunoscut (L'Heroi Desconegut)
* Ciprian Porumbescu (1853 – 1883) – Músic, compositor i poeta
* Nicolae Covaci (1947 –) – Músic i fundador del grup de rock "Phoenix"
* Dumitru Prunariu (1952 –) – Científic i primer cosmonauta romanès
* Iancu Corvin de Hunedoara (c. 1387 – 1456) – Militar i noble hongarès. Fou el pare de Matei Corvin, voivoda (príncep) de Transsilvània, capità general i regent del Regne d'Hongria, d'origen romanès
* Constantin Noica (1909 – 1987) – Pensador, filòsof i assagista
* Badea Cârțan (1849 – 1911) – Pastor romanès que va lluitar pels drets dels romanesos a Transsilvània (en aquells moment formava part de l'Imperi Austrohongarès) i per a la independència de Romania enfront a l'Imperi Otomà

## Pitjors romanesos

Paral·lelament el diari romanès Evenimentul Zilei (en català L'Esdeveniment del dia) va organitzar una enquesta sobre els pitjors romanesos de tots els temps ("Amari Români" – Amargs Romanesos", enfront als "Mari Români", "Grans Romanesos"). El curiós de tot plegat és que alguns dels personatges votats entre els més grans romanesos, són considerats per altes sectors de la població entre els més "amargs":
* Ion Iliescu – Polític, fou el primer president de Romania després de la Revolució de l'any 1989
* Nicolae Ceauşescu – Polític, fou el darrer president comunista de Romania
* Gigi Becali – Polític, controvertit home de negocis, és l'actual propietari del Steaua de Bucarest
* Adrian Năstase – Polític i primer ministre de Romania entre els 2000 i 2004, actualment està encausat a nombrosos casos de corrupció.
* Carol II – Rei de Romania, instaurador d'un règim autoritari entre els anys 1938 i 1940, acceptant les cessions territorials de l'any 1940
* Mihai I – Rei de Romania durant la Segona Guerra Mundial i darrer rei romanès abans de la instauració del comunisme
* Traian Băsescu – Polític i mariner. Antic Alcalde de Bucarest, des de l'any 2004 és el President de Romania
* Gheorghe Gheorghiu–Dej – Polític i President de Romania entre els anys 1961 i 1965. Fou un destacat líder comunista de Romania
* Elena Ceauşescu – Política, consellera i esposa de Nicolae Ceauşescu
* Sorin Ovidiu Vântu – Home de negocis molt controvertit, està acusat d'haver estafat els estalvis de milers de romanesos